CELEX: C2006/190/64
Language: hu
Date: 2006-08-12 00:00:00
Title: F-52/06. sz. ügy: 2006. április 21-én benyújtott kereset – Pimlott kontra Europol

12.8.2006   
            
            
               HU
            
            
               Az Európai Unió Hivatalos Lapja
            
            
               C 190/34
            
         2006. április 21-én benyújtott kereset – Pimlott kontra Europol
   (F-52/06. sz. ügy)
   (2006/C 190/64)
   Az eljárás nyelve: holland
   Felek
   
      Felperes: Mike Pimlott (Porchester Hampshire, Egyesült Királyság) (képviselő: D. C. Coppens ügyvéd)
   
      Alperes: Európai Rendőrségi Hivatal (Europol)
   Kereseti kérelmek
   
               —
            
            
               A Közszolgálati Törvényszék semmisítse meg az Europol 2006. január 25-i határozatát;
            
         
               —
            
            
               a Közszolgálati Törvényszék kötelezze az Europolt, hogy 2006. január 1-től2010. december 31-ig 4 évre hosszabbítsa meg a felperes szerződését;
            
         
               —
            
            
               a Közszolgálati Törvényszék az Europolt kötelezze a költségek viselésére.
            
         Jogalapok és fontosabb érvek
   A felperes – miután az Europol 2000. január 1-től először 4 évre alkalmazta – 2002. január 1-től ugyanazon hivatalban egy új, 2005. december 31-ig hatályos szerződés alapján eltérő munkakört töltött be.
   Keresetében a felperes vitatja az Europol által a felperes szerződésének csak két évre történő meghosszabbításáról hozott határozatot. A felperes ugyanis előadja, hogy amint az új szerződés alapján hivatalba lépett, az Europolnak nem úgy kellett volna őt tekintenie, mint egy – származási államának hatóságai által – fizetés nélküli szabadságra bocsátott alkalmazottat, hanem olyan alkalmazottnak, akinek immár semmilyen kapcsolata nincs az említett hatóságokkal. A különbség azért bír jelentőséggel, mert az első esetben az Europol személyzeti szabályzatának az őrá hatályos 6. cikk második pontja alapján 2 évre történő meghosszabbítás volt lehetséges, míg a második esetben az említett rendelkezés harmadik pontja alkalmazandó, amely 4 évre történő meghosszabbítást tesz lehetővé.
   A felperes előadja, hogy 2002-ben az Egyesült Királyságbeli munkáltatójával fennálló valamennyi kapcsolatot megszakított, és biztos volt abban, hogy az ennek megfelelően módosította a személyzeti nyilvántartást. A felperes szerint semmilyen esetben sem neki kellene viselnie e hanyagság következményeit, így akkor sem, ha kiderül, hogy a brit hatóságok őt nem is törölték az említett nyilvántartásból.